Bokuda Transkaspiy transport koridori bo‘yicha uch tomonlama texnik qo‘mita yig‘ilishi o‘tkazildi. Unda qo‘mita a’zolari – Ozarbayjon, Turkiya va Turkmaniston transport koridori faoliyati samaradorligini oshirish masalasini muhokama qilishdi. Bu haqda TurkmenBusiness nashri xabar bermoqda.Jumladan, Kaspiy tranziti raqobatbardoshligini oshirish, parom va kemalar sonini oshirish uchun ikki asosiy port – Turkmanboshi va Bokuda yagona prinsiplarda nazorat qilinadigan tariflarni joriy qilish taklifi bildirildi. Texnik qo‘mita ishtirokchilari Ozarbayjon va Turkmanistonning tegishli davlat organlarini portlarda amalga oshirilayotgan qurilish ishlaridan boxabar qilib qo‘ydilar.